Temeljem čl. 3. Pravilnika o uvjetima i načinu korištenja sredstava ostvarenih od prodaje zakupa, dugogodišnjeg zakupa poljoprivrednog zemljišta u vlasništvu RH i koncesije za ribnjake ( Narodne novine br. 45/09) te čl. 32 Statuta Općine Berek ( „Službeni glasnik“ Općine Berek br. 01/13), Općinsko vijeće Općine Berek, na sjednici, održanoj dana 01. prosinca 2015. donijelo je

**PROGRAM**

**KORIŠTENJA SREDSTAVA OSTVARENIH OD PRODAJE, ZAKUPA I DUGOGODIŠNJEG ZAKUPA POLJOPRIVREDNOG ZEMLJIŠTA U VLASNIŠTVU RH ZA 2017. GOD.**

**I. UVODNE ODREDBE**

Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području Općine Berek.

**II. SREDSTVA ZA OSTVARENJE PROGRAMA**

**Sredstva za ostvarenje ovog Programa za 2016. godinu planiraju se u iznosu od 263.000,00 kn** i to od:

a) prihoda od zakupa poljoprivrednog zemljišta u vlasništvu RH u iznosu od 263.000,00 kn

**III. NAMJENA SREDSTAVA**

Sredstva ostvarena od prodaje, zakupa, dugogodišnjeg zakupa i privremenog korištenja državnog poljoprivrednog zemljišta u iznosu od **263.000,00 kuna,** utrošit će se na slijedeće projekte i aktivnosti:

1. **Sufinanciranje i druge poticajne mjere za unaprjeđenje poljoprivrede**

Programom će se sufinancirati projekti unapređenja poljoprivrede koji se financiraju iz međunarodnih i tuzemnih fondova, a prema dostavljenim aktivnostima projekata u 2017. godini.

Provodit će se edukacija, promidžba i informiranja ruralnog stanovništava o europskim fondovima, mogućnostima unaprjeđenja gospodarenja poljoprivrednim zemljištem, o održivom razvoju, ekološkoj proizvodnji i sl. prema Programu ruralnog razvoja LAG-a za razdoblje.

Također će se sufinancirati priprema projekata za EU fondove za poljoprivredu.

U 2017. godini planira se:

* Subvencije poljoprivrednim proizvođačima…………………………… 60.000,00 kn

1. **Program potpora udrugama i zadrugama za organizaciju vatrogasne službe, raznih manifestacija, sajmova i promotivne aktivnosti**

* Potpore udrugama s područja Općine Berek za organizaciju gospodarskih i lokalno tradicijskih manifestacija obuhvaćaju sajmove i prodajne izložbe vezane uz prezentacije lokalnih proizvoda i prezentaciju kulturne baštine i tradicijskih vrijednosti i običaja hrvatskog sela………………………………………………… 14.000,00 kn
* Financiranje vatrogastva……………………………………… 120.000,00 kn

1. **Podmirenje dijela stvarnih troškova u vezi s provedbom Zakona**

Podmirenje troškova vezanih u provedbu Zakona o poljoprivrednom zemljištu obuhvaća vrijednost utrošenih radnih sati zaposlenika Općine Berek te usluge ažuriranja

računalnih baza……………………………………………………………… 65.000,00 kn

1. **Nabava dugotrajne imovine vezane za održavanje zemljišta (kosilice, ralica i sl.)**

Za podmirenje troškova vezanih za nabavu opreme za održavanje komunalne infrastrukture

* Održavanje groblja utrošit će se iznos od…………………………………. 4.000,00 kn

**IV. REALIZACIJA PROGRAMA**

Osigurana i raspoređena novčana sredstva iz toč. II i III. ovog Programa izdvajat će se iz Proračuna Općine Berek u skladu s dinamikom punjenja Proračuna.

Za realizaciju programa je zadužen Općinski načelnik i Jedinstveni upravni odjel Općine Berek.

Osigurana i raspoređena sredstva iz toč. II. i III. ovog Program mogu se tijekom godine izmjenom Proračuna Općine Berek za 2017. god. mijenjati ovisno o ostvarenju proračunskih prihoda i ukazanim potrebama.

**V. ZAVRŠNE ODREDBE**

Ovaj Program stupa na snagu osmog dana od objave u Službenom glasniku Općine Berek i sastavni je dio Proračuna Općine Berek za 2017. godinu.

KLASA: 400-08/16-01/

URBROJ:2123/02-01-16-

Berek, 30. studenog 2016.godine

Predsjednik Općinskog vijeća

Antun Dergić, v.r.